Ballstad
Store norske leksikon,Geografi,Norges geografi,Nordland,Vestvågøy
Ballstad er et tettsted i Vestvågøy kommune i Nordland. Tettstedet er ifølge SSBs definisjon 0,8 km², og har 832 innbyggere (2022).
Tettstedet ligger dels på Vestvågøya, under Nonstinden (469 moh.) og Skottinden (671 moh.) i vest, dels på Ballstadøya utenfor, og med Ballstad hamn imellom. Ballstad er et av de største og mest maleriske fiskeværene i Lofoten.Hovedveiforbindelsen er Fv. 818 fra Storeid, like sørvest for Leknes, på E 10. Ballstadøya er landfast ved bro via Fv. 823 som er knyttet sammen med Fv. 818 like nord for tettstedet.Ballstad har flere fiskebruk, store kjøleanlegg og fryserier og en betydelig fiskeforedling. Stedet har også en industri rettet mot fiskeflåten som slipp og mekanisk verksted og virksomhet innen skipselektronikk. Ballstad har ellers atskillig turisttrafikk med blant annet rorbuutleie og rorbucamping. Kart  Les mer i Store norske leksikon Vestvågøy